ఐర్లాండ్
ఐర్లాండ్ ఉత్తర అట్లాంటిక్ లోని ఒక ద్వీపం.ద్వీపాన్ని తూర్పు దిశలో " నార్త్ కెనాల్ ", ఐరిష్ సముద్రం, సెయింట్ జార్జి కెనాల్ గ్రేట్ బ్రిటన్ నుండి వేరుచేస్తూ ఉంది.
ఐరోపా ఖండంలో మూడవ అతి పెద్ద ద్వీపము, బ్రిటష్ ద్వీపాలలో రెండవది. మొదటి స్థానంలో గ్రేట్ బ్రిటన్ ఉంది. ప్రపంచములో ఇరవయ్యవ అతి పెద్ద ద్వీపము. ఐరోపా ఖండమునకు వాయువ్య దిశలో కొన్ని వందల ద్వీప, ద్వీప నమూహాల మధ్య ఉంది. తూర్పున ఉన్న గ్రేట్ బ్రిటన్ ను ఐరిష్ సముద్రము వేరు చేస్తున్నది. ఈ ద్వీపములో ఆరింట అయిదు వంతులు రిపబ్లిక్ ఆఫ్ ఐర్లాండ్, ఒక వంతు (ఈశాన్యంలో ) యునైటెడ్ కింగ్ డమ్లో భాగముగా ఉన్న ఉత్తర ఐర్లాండ్ ఉన్నాయి. రిపబ్లిక్ ఆఫ్ ఐర్లాండ్కు రాజధాని డబ్లిన్, ఉత్తర ఐర్లాండ్కు రాజధాని బెల్ ఫాస్ట్.
జర్మనీ
జర్మనీ పదహారు రాష్ట్రాల యొక్క సమాఖ్య పార్లమెంటరీ గణతంత్రం. బెర్లిన్ దీని రాజధాని నగరంగానూ అతిపెద్ద నగరంగానూ ఉంది. జర్మనీ ఐక్యరాజ్య సమితి, ఎన్ ఎ టి ఒ, జి8, జి20, ఒ ఇ సి డి, మరియు డబ్ల్యూ టి ఒలో సభ్యత్వం కలిగి ఉంది. నామమాత్ర జి డి పి ద్వారా ప్రపంచపు నాల్గవ అతిపెద్ద ఆర్థిక వ్యవస్థగానూ కొనుగోలు శక్తి గల దేశంగానూ 5వ పెద్ద దేశంగా శక్తివంతంగా ఉంది. వస్తువుల అతిపెద్ద ఎగుమతిదారుగానూ, రెండవ అతిపెద్ద దిగుమతిదారుగా ఉంది. స్థూలంగా చెప్పాలంటే, జర్మనీ ప్రపంచంలో రెండవ అతిపెద్ద వార్షిక అభివృద్ధి నిధిని కేటాయించుకునే దేశంగా ఉంది,
కాగా, దాని సైనిక ఖర్చు ఆరవస్థానంలో ఉంది. ఈదేశం ఉన్నత జీవన ప్రమాణాలను అభివృద్ధి పరచింది. సాంఘిక భద్రత కలిగిన విస్తృతమైన వ్యవస్థను నెలకొల్పింది. ఈదేశం ఐరోపా దేశాల వ్యవహారాలలో కీలకపాత్ర వహిస్తోంది. ప్రపంచస్థాయిలో సమీపదేశాలతో భాగస్వామ్యాలను నిర్వహిస్తోంది. జర్మనీ అనేక రంగాలలో శాస్త్ర, సాంకేతిక నాయకత్వ కలిగిన దేశంగా గుర్తించబడుతోంది.